CELEX: 62016CN0378
Language: sk
Date: 2016-07-07 00:00:00
Title: Vec C-378/16 P: Odvolanie podané 7. júla 2016: Inclusion Alliance for Europe GEIE proti uzneseniu Všeobecného súdu (deviata komora) z 21. apríla 2016 vo veci T-539/13, Inclusion Alliance for Europe/Komisia

5.9.2016   
            
            
               SK
            
            
               Úradný vestník Európskej únie
            
            
               C 326/17
            
         Odvolanie podané 7. júla 2016: Inclusion Alliance for Europe GEIE proti uzneseniu Všeobecného súdu (deviata komora) z 21. apríla 2016 vo veci T-539/13, Inclusion Alliance for Europe/Komisia
   (Vec C-378/16 P)
   (2016/C 326/29)
   Jazyk konania: taliančina
   
      Účastníci konania
   
   
      Odvolateľka: Inclusion Alliance for Europe GEIE (v zastúpení: S. Famiani, avvocato)
   
      Ďalší účastník konania: Európska komisia
   
      Návrhy odvolateľky
   
   
               —
            
            
               zrušiť napadnuté uznesenie,
            
         
               —
            
            
               zaviazať Komisiu na náhradu trov konania.
            
         
      Odvolacie dôvody a hlavné tvrdenia
   
   Európska komisia si vyžiadala v rozhodnutí zo 17. júla 2013 vrátenie sumy 212 411,89 eura od spoločnosti Inclusion Alliance for Europe v súvislosti s projektmi č. 224 482 (MARE), č. 216 820 (SENIOR), a č. 225 010 (ECRN). Inclusion Alliance for Europe podala na účely vyhlásenia neplatnosti tohto rozhodnutia žalobu na Všeobecný súd, ktorý rozhodol vo forme uznesenia podľa článku 126 Rokovacieho poriadku Všeobecného súdu.
   Inclusion Alliance for Europe žiada o vyhlásenie neplatnosti napadnutého uznesenia v plnom rozsahu z dôvodov uvedených nižšie.
   V napadnutom uznesení neboli pri posúdení žaloby proti rozhodnutiu Komisie zohľadnené a uplatnené všeobecné zásady práva Únie.
   Všeobecný súd nesprávne posúdil tvrdenia uvedené v replike ako nové dôvody, hoci išlo naopak o objasnenie už uvedených dôvodov a hlavných tvrdení v návrhu na začatie konania, čím neprišlo k porušeniu ustanovení článku 44 ods. 1 Rokovacieho poriadku Všeobecného súdu.
   Pokiaľ ide o dôvody týkajúce sa zásad práva Únie uplatniteľných na konanie o kontrole, Všeobecný súd uviedol nedostatočné, priam žiadne, odôvodnenie, čím nesprávne viedol vec späť k výkladu/porušeniu zmluvy, než k zohľadneniu porušenia všeobecných zásad práva Únie.
   Napadnuté uznesenie nedostatočne zohľadňuje a neuplatňuje všeobecné zásady práva Únie na tvrdenie o bezdôvodnom obohatení a žiadosť o náhradu škody voči Európskej komisii.